איפה נמצאה הדליפה של האייפון החדש?
בקוד של עדכון קושחה לרמקול ה-HomePod
עד כה היה מדובר בשמועות לא מבוססות או אמינות בהכרח, אך בתחילת חודש אוגוסט צפינו באחת הטעויות הלא שגרתיות של אפל: מפתח אשר חפר בקוד של עדכון קושחה לרמקול ה-HomePod העתידי של אפל מצא עדויות לקיומו של האייפון הבא, ובמקום רק שמות קוד (כמו שנמצאו בעדכונים קודמים) מצא תמונה שמציגה באופן רשמי את העיצוב הכללי של האייפון החדש, ואישר כי המכשיר יגיע ללא מסגרת, ללא כפתור בית, ואף מצא מידע בנוגע למנגנון זיהוי הפנים באמצעות חיישן אינפרה אדום. לראשונה לא היה מדובר בהדלפה של יצרן קייסים או הדלפה מפס הייצור, אלא טעות רשמית של אפל עצמה. רבים ראו בזאת אישור לקיומו של דגם הפרימיום החדש של אפל, וגם לקיומו של ה-Notch. אותו מפתח הצליח לחלץ בהמשך החודש מתוך עדכון בטא של iOS 11 סרטוני וידאו המציגים לראשונים את מחוות השימוש החדשות שלבסוף אפל אימצה ב-iPhone X כתוצאה מהסרת כפתור הבית (ואפילו אנחנו הטלנו ספק ברעיון כי אפל תשתמש במחוות שכאלו).
דליפת מידע על האייפון החדש התגלתה בקוד של עדכון קושחה לרמקול ה-HomePod.